Şair və artist
Ş a i r - Adə, artist əmoğlu, bu nə işdir a balam? 
Artist - Hansı is, şair əfəndi? Bizim Kərbəlayı Qulam? 
Ş a i r - Bığların harda qalıb? Yoxsa qoyubsan evdə? 
Artist - Millətin nəfinə saqqal, bığı lazımdı yolam! 
Şair - Bığa bax, saqqala bax, ay bərəkallah belə baş? 
Artist - Şerə bax, şairə bax, başına düşsün yekə daş. 
Şair - Bu sifətlə özün insan sanır, a başına kül!.. 
Artist - Yazdığından necəyəm: pis deyiləm ki!.. Di çəkil.
Şair - Millətin boynuna minnət də qoyur tülkü sifət.
Artist - Sənə nə, sən nə deyirsən, çıxa canm uzan öl. 
Şair - Yarım arşın saça bax, ay bərəkallah belə baş! 
Artist - Baş deyil, lap küdüdür, üstünə düşsün yekə daş. 
Şair - Yaxşı gəl əyri otur, düz danışaq, ay mirzə! 
Artist - Bən ki, bir söz demirəm, sən danışırsan hərzə. 
Şair - Hərzəgu lap babanın babasının babasıdır. 
Artist - Çox uzaq getmə, əlindən suda verrəm ərzə. 
Şair - Sən də donosbaz imişsən? Bərəkallah belə baş! 
Artist - Bərəkallah başına! Üstünə də bir yekə daş. 
Şair - Yaxşı, bir söylə görüm, millətə verdinmi səmər? 
Artist - Bu nə sözdür? Oyun bir həftə çıxır, yoxdur nəfər. 
Şair - Pulu bəs kimlərə çatdi o tiyatorlarmm? 
Artist - Özümə, lap özümə! Qeyrisi də vardı məgər? 
Şair - Çox gözəl xidmət imiş, başına düşsün yekə daş. 
Artist - Sən özün böyləmisən millət üçün, ay yekəbaş. 
Şair - Bən də şair babayam, şeir yazib nəşr edirəm. 
Artist - Yaxşı, bir azca tez ol! Yoxsa işim var gedirəm. 
Şair  - Bəs dayan di, hara qaçdın? Qutarım söhbətimi. 
Artist - Sonra, sonra gələn həftə, bu qızı bən görürəm. 
Şair - Yeri bulvar qoduğu! Bəs qız üçünmüş bu təlaş?
Millətin aktyoru! Ay bərəkallah belə baş!
Qız dalınca yügürür. Başına düşsün yekə daş.
Hatifi -Qeybi bulardan gözləmək imdad əbəsdir.
Çağırma: “Milləti-biçarə” - bəsdir!!!

Şeirlər
Deyişmələr